TVD, 8.5.2004


Naslov: 60 LET KOZJANSKEGA ODREDA

Napoved za  voditelja:

27. aprila 1944 je bil na Silovcu pri Sromljah ustanovljen Kozjanski odred, prva večja operativna enota narodnoosvobodilne vojske na območju Kozjanskega. Od spomladi do jeseni 1944 je skoraj v celoti osvobodil to območje, sodeloval pa je tudi pri diverzantskih akcijah in pri sklepnih bojih za osvoboditev slovenskega ozemlja ob koncu druge svetovne vojne.

T- "GORAN ROVAN>Sromlje 
X- $Jože Hartman


V spomin na ustanovitev in delovanje Kozjanskega odreda so ob 60 letnici na Sromljah pripravili veliko proslavo, na kateri so se zbrali nekdanji borci in borke. Seveda brez obujanja spominov ni šlo.

T- ANTON KOSTEVC

X- borec Kozjanskega odreda


Ta odred je imel tri bataljona. To so ble enote, katere so ble številčno in s poveljniškim kadrom sposobne, da se upirajo močnejšim nemškim enotam. 

T- IVAN STRGAR

X- borec Kozjanskega odreda

1.31 Da sem strašno zadovoljen in ponosen na tu, da sem doživu to svobodo, to svobodo in ta današnji dan 60. letnice. Bil sem najmlajši partizan, med najmlajšimi sem bil jest, ko smo ustanovil ta Kozjanski odred tamlele gor.

2.35 Takrat je blo teško, dragi moji, grozno teško je blo nam, ki smo se mogli tam neter po hosti, nismo mel nobene opreme.

O pomenu te enote je spregovoril tudi slavnostni govornik minister za obrambo Anton Grizold.

13.22 T- dr. ANTON GRIZOLD
X- minister za obrambo RS

13.23 Danes po toliko letih, se s časovno oddaljenostjo zmeraj bolj zavedamo, da brez slovenskega uporništva med drugo svetovno vojno in brez strnitve vrst v odločilnih trenutkih naše zgodovine, kot so bili ubranitev slovenske severne meje, narodnoosvobodilni boj in osamosvojitvena vojna leta 1991, ne bi bilo več Slovencev in samostojne ter neodvisne slovenske države.

Minister Grizold je ob tem še poudaril, da so veterani NOB pomemben člen zgodovinskega razvoja slovenske državnosti, na kar smo lahko ponosni.

